नई दिल्ली: शनिवार को सलमान खान वीकेंड का वार लेकर आए और बदस्तूर उन्होंने सबकी क्लास भी ली. लेकिन प्रियांक शर्मा को लेकर वे थोड़े उखड़े हुए नजर आए और उन्होंने उसके व्यवहार को लेकर काफी बातें भी कहीं. लेकिन बंदगी कालरा ने जब सलमान खान से कहा कि प्रियांक उन्हें समीर का नाम लेकर चिढ़ाते हैं. बंदगी ने कहा कि सलमान खान ने उनके साथ समीर का नाम लेकर मजाक किया था लेकिन प्रियांक इसे इश्यू बना चुके हैं और उन्हें टारगेट करते हैं. बंदगी ने कहा कि उन्होंने प्रियांक से इश्यू को डिस्कस किया है और बॉयफ्रेंड से ब्रेकअप की वजह भी बताई थी. सब बातें एकदम साफ की थीं.